CELEX: 22006D0062
Language: et
Date: 2006-06-02 00:00:00
Title: EMP ühiskomitee otsus nr 62/2006, 2. juuni 2006 , millega muudetakse EMP lepingu XIII lisa (transport)

7.9.2006   
            
            
               ET
            
            
               Euroopa Liidu Teataja
            
            
               L 245/9
            
         
      EMP ÜHISKOMITEE OTSUS nr 62/2006,
   2. juuni 2006,
   millega muudetakse EMP lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga (edaspidi “leping”), eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP ühiskomitee 10. märtsi 2006. aasta otsusega nr 35/2006. (1)
               
            
         
               (2)
            
            
               Euroopa Parlamendi ja nõukogu 29. aprilli 2004. aasta otsus nr 884/2004/EÜ, millega muudetakse otsust nr 1692/96/EÜ üleeuroopalise transpordivõrgu arendamist käsitlevate ühenduse suuniste kohta (2) (parandatud ELT L 201, 7.6.2004, lk 1), tuleb inkorporeerida lepingusse.
            
         
               (3)
            
            
               Otsuses nr 884/2004/EÜ viidatakse nõukogu 2. aprilli 1979. aasta direktiivile 79/409/EMÜ loodusliku linnustiku kaitse kohta, (3) nõukogu 16. mai 1994. aasta määrusele (EÜ) nr 1164/94, millega asutatakse ühtekuuluvusfond, (4) ja nõukogu 21. juuni 1999. aasta määrusele (EÜ) nr 1267/1999, millega luuakse ühinemiseelse struktuuripoliitika rahastamisvahend, (5) mis ei ole inkorporeeritud lepingusse.
            
         
               (4)
            
            
               Otsuses nr 884/2004/EÜ viidatakse nõukogu 18. septembri 1995. aasta määrusele (EÜ) nr 2236/95, millega kehtestatakse ühenduse rahalise abi andmise üldeeskirjad üleeuroopaliste võrkude valdkonnas, (6) mille puhul lepinguosaliste koostöö on piiratud üleeuroopaliste võrkude valdkonnaga,
            
         ON TEINUD JÄRGMISE OTSUSE:
   Artikkel 1
   Lepingu XIII lisa punkti 5 (Euroopa Parlamendi ja nõukogu otsus nr 1692/96/EÜ) muudetakse järgmiselt:
   
               1.
            
            
               Lisatakse järgmine taane:
               
                           “—
                        
                        
                           
                              32004 D 0884: Euroopa Parlamendi ja nõukogu otsus nr 884/2004/EÜ, 29. aprill 2004 (EÜT L 167, 30.4.2004, lk 1), parandatud ELT L 201, 7.6.2004, lk 1.”
                        
                     
         
               2.
            
            
               Kohanduse h tekst asendatakse järgmisega:
               “artikli 8 lõikes 1 ei kohaldata sõnu “ja kohaldades 2. aprilli 1979. aasta direktiivi 79/409/EMÜ loodusliku linnustiku kaitse kohta ja direktiivi 92/43/EMÜ.””
            
         
               3.
            
            
               Kohanduse i tekstis asendatakse sõnad “2.26. Island” sõnadega “2.16. Island” ja sõnad “2.27. Norra” asendatakse sõnadega “2.17 Norra.”
            
         
               4.
            
            
               Kohanduse j tekstis asendatakse sõnad “3.24. Norra” sõnadega “3.16 Norra.”
            
         
               5.
            
            
               Kohanduse k tekstis asendatakse sõna “(Lennujaamad)” sõnadega “(Lennujaamade võrgud),” sõnad “6.18. Island” asendatakse sõnadega “6.8. Island” ja sõnad “6.19. Norra” asendatakse sõnadega “6.9 Norra.”
            
         Artikkel 2
   Otsuse nr 884/2004/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 3. juunil 2006. aastal tingimusel, et EMP ühiskomiteele on esitatud kõik lepingu artikli 103 lõike 1 kohased teated. (7)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 2. juuni 2006.
      
         
            EMP ühiskomitee nimel
         
         
            eesistuja
         
         R. WRIGHT
         
      
   
   
      (1)  ELT L 147, 1.6.2006, lk 53.
   
      (2)  ELT L 167, 30.4.2004, lk 1.
   
      (3)  EÜT L 103, 25.4.1979, lk 1.
   
      (4)  EÜT L 130, 25.5.1994, lk 1.
   
      (5)  EÜT L 161, 26.6.1999, lk 73.
   
      (6)  EÜT L 228, 23.9.1995, lk 1.
   
      (7)  Põhiseadusest tulenevaid nõudeid ei ole nimetatud.